પાટણ શહેર સહિત જીલ્લામાં છેલ્લા બે-ત્રણ દિવસથી એકાએક વાતાવરણમાં પલ્ટો આવવા પામ્યો છે અને આકાશમાં કાળા ડીંબાંગ વાદળો છવાઈ જતા ગત સાંજના સુમારે એકાએક વરસાદી ઝાપટું વરસવાનું શરૂ થતા મોડી રાત સુધી યથાવત રહેવા પામ્યું હતું ત્યારે ખેડૂતોએ વિવિધ પાકોની વાવણી કર્યા બાદ પાક તૈયાર થઈ રહ્યો છે ત્યારે એકાએક વરસાદના પગલે કઠોળ તેમજ બી. ટી. કપાસ કંઈક અંશે તેની ગુણવત્તા પર અસર થવા પામી છે તો બીજી તરફ છેલ્લા એક મહિનાથી વરસાદે હાથતાળી દેતા એકાએક વરસાદ વરસવાનું શરૂ થતા અને જમીનમાં ભેજ ન હોઈ વરસાદનું પાણી શોષાઈ જતા પાકોને કોઈ મોટું નુકશાન ન થયું હોય તેવું ખેતીવાડી વિભાગના અધિકારી દ્વારા જણાવવામાં આવી રહ્યું છે.